Document ID: 32008D0140

KOMISJONI OTSUS,
21. detsember 2007,
riigiabi kohta, milles käsitletakse Castilla-Leóni piirkonnas linnasekasvatusse (Maltacarrión, SA) tehtavate investeeringute soodustamist (C 48/2005)
(teatavaks tehtud numbri K(2007) 6897 all)
(Ainult hispaaniakeelne tekst on autentne)
(2008/140/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut, eriti selle artikli 88 lõiget 2,
ning arvestades järgmist:
I MENETLUS
(1)
Hispaania ametiasutused teavitasid 1. detsembri 2004. aasta kirjaga komisjoni kõnealusest riigiabist vastavalt EÜ asutamislepingu artikli 88 lõikele 3.
(2)
Komisjon algatas 22. detsembri 2005. aasta kirjaga nr SG-Greffe (2005) D/207666 ametliku uurimismenetluse vastavalt EÜ asutamislepingu artikli 88 lõikele 2. (1) Hispaania esitas oma märkused 23. jaanuari 2005. aasta kirjaga.
(3)
Hispaania teavitas 13. märtsi 2006. aasta kirjaga komisjoni kõnealuse meetme tagasivõtmisest. Vastuseks komisjoni uuele küsimusele kinnitas Hispaania 5. mai 2006. aasta kirjas, et mingisugust abi ei makstud.
II JÄRELDUSED
(4)
Hispaania tagasivõtmistaotluse saabumiskuupäevaks ei olnud komisjon veel kõnealuse teatise kohta ametlikku otsust langetanud. Kõnealuste asjaolude tõttu aktsepteerib komisjon teatise tagasivõtmist nõukogu 22. märtsi 1999. aasta määruse (EÜ) nr 659/1999 (millega kehtestatakse üksikasjalikud eeskirjad EÜ asutamislepingu artikli 93 kohaldamiseks) (2) artikli 8 lõikes 1 määratletud tähenduses.
(5)
Seepärast tuleks lõpetada ametlik uurimismenetlus vastavalt määruse (EÜ) nr 659/1999 artikli 8 lõikele 2, kuna see on muutunud ülearuseks,
ON VASTU VÕTNUD KÄESOLEVA OTSUSE:
Artikkel 1
Ametlik uurimismenetlus Castilla-Leóni piirkonnas linnasekasvatusse (Maltacarrión, SA) tehtavate investeeringute soodustamist käsitleva riigiabi suhtes lõpetatakse vastavalt määruse (EÜ) nr 659/1999 artikli 8 lõikele 2.
Artikkel 2
Käesolev otsus on adresseeritud Hispaania Kuningriigile.
Brüssel, 21. detsember 2007

Labels: 19
18
17
4